**อธิบดีกอบชัยฯ เปิดเวทีสัมมนาชี้แจงผลการดำเนินโครงการ SMEs เกษตรแปรรูป**

กรุงเทพฯ 20 ธันวาคม 2561 : นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ให้เกียรติเป็นประธานพิธีเปิดการสัมมนาชี้แจงผลการประเมินภาพรวมการดำเนินงาน โครงการและกิจกรรมของกรมส่งเสริมอุตสาหกรรม ภายใต้แผนงานยุทธศาสตร์การปฏิรูปโครงสร้างการผลิตภาคการเกษตร งบประมาณรายจ่ายเพิ่มเติม ปี พ.ศ. 2561 โดยมีนายภาสกร ชัยรัตน์ ผู้อำนวยการกองยุทธศาสตร์และแผนงาน กล่าวรายงาน ณ โรงแรมอโนมา แกรนด์ กรุงเทพฯ

ตามที่ กสอ. ได้รับงบประมาณดําเนินการขับเคลื่อนนโยบาย ภายใต้งบประมาณรายจ่ายเพิ่มเติมปี พ.ศ. 2561 โดยได้ดําเนินโครงการยกระดับโครงสร้างการผลิตในอุตสาหกรรมเกษตรแปรรูปอย่างครบวงจร และโครงการเพิ่มประสิทธิภาพการผลิตและการบริหารธุรกิจ SMEs ในอุตสาหกรรมเกษตรแปรรูป จึงได้จัดสัมมนาดังกล่าว​ เพื่อติดตามและประเมินผลจากการดําเนินงานโดยตรงตามความต้องการต่อผู้รับบริการ หรือ Demand-Side ซึ่งได้มอบหมายให้บริษัท ซี เอ อินเตอร์เนชั่นแนล อินฟอร์เมชั่น จํากัด เป็นที่ปรึกษาและดำเนินการ ดังนี้ 1) วิเคราะห์ผลลัพธ์และผลกระทบการดําเนินโครงการและกิจกรรม​ รวมถึงประโยชน์จากการดําเนินโครงการทั้งทางตรงและทางอ้อมที่เกิดขึ้น เพื่อประเมินความคุ้มค่าทั้งในส่วนงบประมาณ การบริหารจัดการโครงการ การบริหารจัดการทรัพยากร 2) วิเคราะห์ต้นทุนต่อหน่วยของการดําเนินโครงการและกิจกรรม 3) เสนอแนะแนวทางการปรับปรุงวิธีการปฏิบัติภารกิจให้มีประสิทธิผลและประสิทธิภาพเพิ่มขึ้น ซึ่งจะเป็นประโยชน์อย่างยิ่งต่อการนําไปปรับใช้เพื่อการดําเนินงานได้อย่างมีประสิทธิภาพในครั้งต่อไป## PRDIP (กลุ่มประชาสัมพันธ์ สำนักงานเลขานุการกรม) รายงาน / ภาพข่าว